കെ.എസ്.ആര്.ടി.സി വ്യാപാരസമുച്ചയം ഇനിമുതല് മാക് ട്വിന് ടവര് മാവൂര് റോഡില് എസ്കലേറ്റര് വേണമെന്നാവശ്യം കോഴിക്കോട്: കെ.എസ്.ആര്.ടി.സി വ്യാപാരസമുച്ചയം ഇനിമുതല് മാക് ട്വിന് ടവര് എന്ന പേരില് അറിയപ്പെടുമെന്ന് നിര്മാതാക്കളായ കെ.ടി.ഡി.എഫ്.സി അറിയിച്ചു. ഇന്ന് വൈകീട്ട് അഞ്ചിന് വ്യാപാരകേന്ദ്രത്തിലൊരുക്കിയ പ്രത്യേകവേദിയില് ഗതാഗതമന്ത്രി ആന്റണിരാജു സമുച്ചയം പാട്ടത്തിനെടുത്ത അലിഫ് ബില്ഡേഴ്സിന് കെട്ടിടം കൈമാറും. മന്ത്രിമാരായ പി.എ. മുഹമ്മദ് റിയാസ്, എ.കെ. ശശീന്ദ്രന്, അഹമ്മദ് ദേവര്കോവില് തുടങ്ങിയവര് പങ്കെടുക്കും. വ്യാപാരസമുച്ചയത്തില് വരാന് പോകുന്ന പരിഷ്കരണപദ്ധതികളുടെ വിഡിയോ പ്രസേന്റഷന് ചടങ്ങിലുണ്ടാവും. ഇതില് പ്രധാനം കൈരളി തിയറ്ററിന് മുന്നില് നിന്ന് എസ്കലേറ്റര് വഴി മേല്പാലം ബിസിനസ് സന്െററിലേക്ക് വേണമെന്നതാണ്. രണ്ട് ടവറുകളിലായി 19 നിലകളുള്ള കൂറ്റന് വ്യപാരസമുച്ചയത്തിലേക്ക് നിലവിലുള്ള പ്രവേശനവഴികള് പോര എന്നാണ് വിലയിരുത്തല്. വ്യാപാരകേന്ദ്രം സജീവമാവുന്നതോടെ മാവൂര് റോഡില് ഗതാഗതക്കുരുക്ക് രൂക്ഷമാവുമെന്നാണ് പ്രതീക്ഷിക്കുന്നത്. കേരള ട്രാന്സ്പോര്ട്ട് ഡെവലപ്മന്െറ് കോര്പറേഷന് മുതല്മുടക്കി ബി.ഒ.ടി കരാറിലാണ് കെട്ടിടം നിര്മിച്ചത്. നാലു ലക്ഷം ചതുരശ്ര അടി വിസ്തീര്ണമുള്ള ബസ് ടെര്മിനല് കോംപ്ലക്സ് കെ.എസ്.ആര്.ടി.സിയുടെ ഉടമസ്ഥതയിലുള്ള 3.22 ഏക്കര് സ്ഥലത്താണ്. 74.63 കോടി ചിലവില് നിര്മിച്ച കോംപ്ലക്സില് 11 ലിഫ്റ്റുകളും രണ്ട് എസ്കലേറ്ററുകളുമാണുള്ളത്. നിക്ഷേപമായി 17 കോടി രൂപയും പ്രതിമാസം 43.20 ലക്ഷം രൂപ വാടകയും ലഭിക്കുന്നതു മൂലം കെ.ടി. ഡി.എഫ്.സിക്ക് 30 വര്ഷം കൊണ്ട് ഏകദേശം 257 കോടിയോളം രൂപ വരുമാനം ലഭിക്കുമെന്നാണ് കണക്ക്. കോഴിക്കോടിന്െറ വ്യാപാര വാണിജ്യ മേഖലകള്ക്ക് മുതല്കൂട്ടാകുന്ന കെ.എസ്.ആര്.ടി.സി സമുച്ചയത്തോട് ചേര്ന്ന് 250 കാറുകള്ക്കും 600 ഇരു ചക്രവാഹനങ്ങള്ക്കും 40 ബസുകള്ക്കും പാര്ക്കിങ് സൗകര്യമുണ്ട് . കെട്ടിടം പാട്ടത്തിനു നല്കുന്ന പദ്ധതി യാഥാര്ഥ്യമാവുന്നേതാടെ ആറു വര്ഷത്തെ അനിശ്ചിതത്വത്തിനാണ് വിരാമമാവുന്നത്. അപാകം പരിഹരിക്കാന് ഐ.ഐ.ടി സംഘം കോഴിക്കോട്: കെ.എസ്.ആര്.ടി.സി ബസ്ടെര്മിനല് കെട്ടിടത്തിന്െറ നിര്മാണത്തകരാറുകള് പരിഹരിക്കുന്നതിന് ഐ.െഎ.ടി സംഘം സന്ദര്ശനം നടത്തി. ബില്ഡിങ്ങില് വരുത്തേണ്ട മാറ്റങ്ങളെ സംബന്ധിച്ചും നിര്മാണത്തകരാറുകള് പരിഹരിക്കാനുള്ള പദ്ധതി സംബന്ധിച്ചും കെ.ടി.ഡി.എഫ്.സി മാനേജിങ് ഡയറക്ടറുമായി ചര്ച്ച നടന്നു. നിര്മാണത്തിലെ അപാകത മൂലം കെട്ടിടത്തില് ചോര്ച്ച, പാര്ക്കിങ് ഏരിയയില് വെള്ളപ്പൊക്കം, ബാത്ത്റൂമുകളുടെ ചോര്ച്ച തുടങ്ങി ഗുരുതര പ്രശ്നങ്ങള് റിേപ്പാര്ട്ട് ചെയ്തിരുന്നു.